时间:2018-08-22 10:32:32 来源:德宏团结报
Hto...
Amoi kon daini du mateng,
Jiwoi ni a hka tsu shagreng,
Ahka tsu bandung ganang rai?
Shingra makop ai lashing tai,
Mungkan hta hkrung tu ma hkra,
Ahka a ahkyak ginri,
Mungkan ga asak sumri,
Dai rai jiwoi jiwa ni,
Wundung ahka tsu sum hti,
Pyo do gado ai n rai,
Hka tsu tara ngu ai nga,
Hka shi hka yan makop maga,
Laika hte n ka da tim,
Hkring wa dumsa ga jahtim,
Hka shi hpe hkungga makop,
Hka singgat hpe shatsom masop,
Hka htu hka hpe jasan jaseng,
Hka len hpe mase shareng,
Hka-yan hpe seng yeng lahku,
Hka nong laying hpe lachyum
shapru,
Hka shi shing wun lanu la,
Hka nu shingkang hte rau pra,
Hka ba hpun la hpe hkungga,
N-gon hpung tun ngu masat da,
Hka-hku de maza gadai nbang,
Hka-kau de maza na mung
tsang,
Hka-nam pat mat na tsang ai,
Tsun n ra galo du ai hkrai,
Hka-lu hka htu makau grup yin,
Tutnong sanseng makop maga
rin,
Hka-hku hka kau hkan maza
yang,
Numshang tara hte shawa ai ang,
Dai rai jiwoi ni a prat,
Shingra maka tsom htap jat,
Hka shi hka-yan sanseng nga,
Hka-nu hka-ba hka-leng hta,
Lap li ning tsing ai go dangam,
Ning li bung shi dangam wan,
Lado hkai li tsom lon wa,
Jiwoi ni hkum gu kat nga,
Raiyang daini na prat,
Lup li ningtsing hkro nyipmat,
Hka shi hka yan mara hkyet,
Hka laying tam ai ni hkom garet,
Tsing du tsing mam kyip hkro
wa,
Yam nga ni nan hpa n sha,
Lado hkai li jahkrat tim,
N-si sing gu n lu rin,
Moi go madi ga sau rong,
Hpun n bang tim hkai jinghtong,
Ya lagadat nam hpun bang ra,
N bang yang go n lu sha,
Myit yu mang yu ra sai,
Hka tsu tara hkan ra ai.
zho_Hans slk_Latn wol_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn dik_Latn kac_Latn ind_Latn kac_Latn kac_Latn kac_Latn kac_Latn kac_Latn kac_Latn kac_Latn knc_Latn kac_Latn kac_Latn kac_Latn kac_Latn kac_Latn kac_Latn swh_Latn kac_Latn kac_Latn kac_Latn tsn_Latn kac_Latn kac_Latn kac_Latn kac_Latn kac_Latn